trollkritt

Visste dere at de vakreste eventyrbilder kan trylles fram av sorte trollkritt en lager selv? De må spikkes av pinner og settes i eventyrbålet mens det knitrer og varmer i høstskogen. (Hvis man kjøper slike i butikken kalles de kullstifter)
 * //Trollkritt//**

// Dette skal vi prøve: //

// Bilder kommer :) //
Først spikker barna pinner som er ca. 10-15cm. det er lurt å få av så mye bark som mulig. så putt pinnene tett i tett i en blikkboks

Sett blikkboksen på en flat stein

Sett boksen og steinen midt i grua. Tett rundt den med våt mose. Det er for at krittene skal forkulles og ikke brenne opp:

Utenpå der legger dere et lag med flis, bark eller annet som brenner lett

Legg deretter veden rundt boksen slik at den står midt i bålet. Nå kan dere tenne på

La bålet varme og brenne en times tid. Når bålet er slukket kan dere kikke inni boksen.

Da er trollkrittene klare til bruk

Bilder tegnet med trollkritt kan bli både vakre, rare og skumle...